মাত্র ৮৩৪ ভোটে হারলেন হিরো আলম!
বগুড়া-৪ (কাহালু-নন্দীগ্রাম) আসনে ক্ষমতাসীন আওয়ামী লীগের নেতৃত্বাধীন ১৪ দলের শরিক জাসদের একেএম রেজাউল করিম তানসেন (মশাল) বেসরকারিভাবে এমপি নির্বাচিত হয়েছেন। এ আসনে মাত্র ৮৩৪ ভোটে হেরে গেছেন স্বতন্ত্র প্রার্থী আলোচিত ইউটিউবার আশরাফুল ইসলাম আলম ওরফে হিরো আলম।







বুধবার দিনভর ইভিএমে ভোটগ্রহণ শেষে রাত সাড়ে ৯টায় রিটার্নিং অফিসার ও জেলা প্রশাসক সাইফুল ইসলাম বগুড়া-৪ আসনের ফলাফল ঘোষণা করেন।




এখানে তানসেন পেয়েছেন ২০ হাজার ৪০৫ ভোট। তার নিকটতম স্বতন্ত্র প্রার্থী আলোচিত ইউটিউবার আশরাফুল ইসলাম আলম ওরফে হিরো আলম পেয়েছেন ১৯ হাজার ৫৭১ ভোট। এ আসনে ভোট সংগ্রহের হার ২৩.৯২ শতাংশ।
তাৎক্ষণিক প্রতিক্রিয়ায় বগুড়া-৪ আসনের নবনির্বাচিত সংসদ সদস্য একেএম রেজাউল করিম তানসেন বলেন, জনগণই সব ক্ষমতার উৎসব। বঙ্গবন্ধু কন্যা শেখ হাসিনা প্রমাণ করেছেন, দেশে নিরপেক্ষ ও সুষ্ঠু নির্বাচন করা সম্ভব। তিনি যা বলেন, তা করে থাকেন। আওয়ামী লীগ ও অঙ্গ সংগঠন তাকে সার্বিকভাবে সহযোগিতা করায় তিনি নির্বাচিত হয়েছেন। তানসেন এলাকার উন্নয়নে দলমত সবার সার্বিক সহযোগিতা কামনা করেছেন।

বগুড়া-৪ (কাহালু-নন্দীগ্রাম) আসনে ক্ষমতাসীন আওয়ামী লীগের নেতৃত্বাধীন ১৪ দলের শরিক জাসদের একেএম রেজাউল করিম তানসেন (মশাল) বেসরকারিভাবে এমপি নির্বাচিত হয়েছেন। এ আসনে মাত্র ৮৩৪ ভোটে হেরে গেছেন স্বতন্ত্র প্রার্থী আলোচিত ইউটিউবার আশরাফুল ইসলাম আলম ওরফে হিরো আলম।